బాహుబలి2 సినిమా విడుదలైంది. ఘన విజయం సాధించింది. భారతీయ సినీ పరిశ్రమలో 1000 కోట్ల మార్కును చేరుకున్న తొలి సినిమాగా సత్తా చాటింది. అయితే ఈ సినిమా రచయిత, రాజమౌళి తండ్రి విజయేంద్ర ప్రసాద్ తెరకెక్కించిన ఓ సినిమా గురించి సినీ జనం మాట్లాడుకోవడమే మానేశారు. ఒక విధంగా చెప్పాలంటే మర్చిపోయారు. విజయేంద్ర ప్రసాద్ దర్శకత్వం వహించిన సినిమా శ్రీవల్లి. ఓ భిన్నమైన కథతో ప్రయోగాత్మకంగా విజయేంద్ర ప్రసాద్ ఈ సినిమాను తెరకెక్కించారు.అయితే బాహుబలి2 పుణ్యమా అని ఇతర సినిమాల బిజినెస్ పూర్తిగా పడిపోయింది. శ్రీవల్లి సినిమాపై కూడా ఈ ప్రభావం పడింది. ఈ సినిమాను తెలుగు, కన్నడ భాషల్లో విడుదల చేయాలని ప్లాన్ చేశారు. కానీ ఈ సినిమా బిజినెస్ ఆశించిన స్థాయిలో జరగడం లేదట. అందరూ కొత్త వాళ్లే నటించడం, ట్రైలర్ కూడా కొంచెం తికమక కలిగించేలా ఉండటంతో సినిమాపై  అంతగా అంచనాలు లేవట. బాహుబలి లాంటి సినిమాకు కథను అందించిన విజయేంద్రప్రసాద్ దర్శకత్వం వహించిన శ్రీవల్లి సినిమా విడుదలకు ఇన్ని కష్టాలు ఎదురవుతాయని ఎవరూ ఊహించలేదని సినీ జనం చర్చించుకుంటున్నారు.
bahubali2 sinima vidudalaindi. ghana vijayam saadhinchindi. bhaarateeya cinee parisramalo 1000 kotla maarkunu cherukunna toli sinimaga satta chaatindi. ayithe ee sinima rachayita, rajamouli tandri vijayendra prasad terakekkinchina oo sinima gurinchi cinee janam matladukovadame maanesaaru. oka vidhamgaa cheppalante marchipoyaru. vijayendra prasad darsakatvam vahinchina sinima srivalli. oo bhinnamaina kathatho prayogaatmakamgaa vijayendra prasad ee sinimaanu terakekkinchaaru.ayithe bahubali2 punyama ani itara cinimala bijines puurtigaa padipoyindi. srivalli cinemapai kuudaa ee prabhaavam padindi. ee sinimaanu telugu, kannada bhaashallo vidudala cheyalani plan chesaru. cony ee sinima bijines aasinchina sthaayilo jaragadam ledata. andaruu kotta vaalle natinchadam, triler kuudaa konchem tikamaka kaliginchela undatamtho cinemapai  antagaa anchanaalu levata. bahubali lanti sinimaaku kathanu andinchina vijayendraprasad darsakatvam vahinchina srivalli sinima vidudalaku inni kashtaalu eduravutaayani evaruu oohinchaledani cinee janam charchinchukuntunnaaru.